### Beslutning

Forslaget blev på byrådsmødet den 10. marts 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

SF ønsker at parkeringsafgifterne hæves i [adresse] for at reducere trængslen og tilskynde til øget brug af andre transportformer. De ekstra indtægter skal gå målrettet til at etablere parker-og-rejs anlæg eller til at styrke forhold for fodgængere, cyklister og kollektiv trafik.

Det er SF’s forslag at de nuværende takster øges for at regulere trafikmængden i [adresse] yderligere. SF ønsker også at fastholde taksterne for parkering i P-huse, mens taksterne for gadeparkering øges. Endeligt vil SF også arbejde for at taksten for beboerparkering ændres. Her skal det ekstra provenu gå til forbedringer af byrummet i områderne med beboerparkering.

Magistratsafdelingen for Teknik og Miljø bedes beskrive effekten af en række forskellige scenarier, som byrådet kan tage stilling ud fra.

Alt for mange får luftvejssygdomme og andre sygdomme på baggrund af luftforurening. Samtidigt fører luftforurening årligt til over 3.000 for tidlige dødsfald på landsplan. Forslaget vil samtidig bidrage til mere “ro på” i byen, invitere til ophold og besøg samt fremme og finansiere mere miljøvenlige transportformer.

Stillet af SF’s byrådsgruppe

Troels Petersen, Mette Paulsen, Alberte Dam og Werner Thomsen

### Sagens forløb

10-03-2021 [adresse]
Forslaget blev på byrådsmødet den 10. marts 2021 henvist til Magistraten med henblik på at indgå i budgetdrøftelserne for 2022.